 Kocha huyo ambaye ni raia wa Uganda, ameingia kandarasi ya kuinoa Coastal Union jana jijini Tanga mbele ya Katibu Mkuu wa timu hiyo, Kassim El Siagi na mjumbe wa Kamati ya Utendaji Albert Peter.Akizungumza kwa njia ya simu baada ya kumalizika zoezi hilo,Ofisa Habari wa Coastal Union,Oscar Assenga alisema kuwa kutokana na umahiri aliokuwa nao kocha huyo wana imani ataipa mafanikio timu yao katika ligi kuu msimu ujao.Mayanja aliwahi kuzifundisha timu za soka za Kiyuvu FC ya Rwanda,timu ya Mamlaka ya Mapato (URA),Vipers FC ya Bunamwaya na KCC zote za Uganda amesema kutua kwake Coastal Union kunampa faraja, hivyo atahakikisha anatoa mchango wake kuipa mafanikio.Pia alisema mipango yake ni kuhakikisha timu inang’ara katika michuano ya Ligi Kuu msimu ujao, ikiwa ni pamoja na kubadili aina ya mchezo wa timu hiyo ili iweze kupata mafanikio kwa kuhirikiana na wachezaji, mashabiki na uongozi kwenye medani za kitaifa na kimataifa.